«Սփայք» թիմը

**«Սփայք» թիմը** (), Անդրեա Լուչետտայի ստեղծած իտալական անիմացիոն սերիալ վեց սկսնակ վոլեյբոլիստուհիների և իրենց մարզչի մասին։ Թողարկել են Rai Fiction-ը, Lucky Dreams-ը և Graphilm-ը։

Առաջին եթերաշրջանը հեռարձակվել է 2010 թվականի նոյեմբերից մինչև 2011 թվականի մայիսը, իսկ երկրորդ եթերաշրջանը՝ 2014 թվականի հուլիսի 17-29-ը։ Երրորդ եթերաշրջանը գտնվում է արտադրության մեջ։

Հատուկ՝ 40-րոպեանոց Բրենթի երազանքները դրվագը ներկայացվել է 2012 թվականի սեպտեմբերին Ամառային Պարալիմպիկ խաղերի ժամանակ։ Հետագայում այն հեռարձակվել է Իտալիայի հեռուստատեսությամբ՝ սկսած 2013 թվականի դեկտեմբերի 1-ից։

## Արտադրություն և թողարկում
Անդրեա Լուչետան 1992-1993 թվականներին միտք հղացավ ստեղծել անիմացիոն սերիալ, սակայն նախագիծն իրականացվեց Cartoons on the Bay փառատոնի շրջանակներում 1996 թվականին։ Մի քանի տարվա աշխատանքներից հետո 2007 թվականին Cartoons on the Bay-ում թողարկվել է «Spike Girls» անվանմամբ առաջին թրեյլերը։ Գլխավոր կերպարները՝ Ջոն, Սյուն, Վիկին, Փաթին, Աննա Մարիան և Բեթթին, սովորում են 5-րդ դասարանում և 11 տարեկան են, սակայն մեկ տարի անց կերպարների դիզայնը փոխվում է և տարիքը բարձրացնում են մինչև 16-17 տարեկան, որպեսզի հասնեն ավելի լայն տարիքային խմբերին։

Առաջին եթերաշրջանը հեռարձակվել է Rai 2 հեռուստաալիքով սկսած 2010 թվականի նոյեմբերի 21-ից մինչև 2011 թվականի մայիսի 22-ը յուրաքանչյուր կիրակի։ Նախքան եթեր թողարկելը ցուցադրում էին քսան գովազդային հոլովակներ, որտեղ Անդրեա Լուչետան ներկայացնում է Լակիին, «Սփայք» թիմին և ներկայացնում է հետաքրքիր փաստեր։

Երկրորդ եթերաշրջանի արտադրությունն սկսվել է 2011 թվականի մայիս-հունիս ամիսներին՝ «Իրական ընկերության փնտրտունքներով» վերնագրով։ 2012 թվականի սեպտեմբերին հասանելի դարձավ «Բրենթի երազանքը» հատուկ դրվագը, ինչպես նաև անոնսվեց երկրորդ եթերաշրջանը, հետագայում առաջին վեց դրվագները ներառվեցին Լեհաստանում 2013 թվականի հուլիսի 30-ից օգոստոսի 4-ը, ընդ որում մնացածը՝ հոկտեմբերի 19-ից։ Ինչպես նաև սերիալն սկսվեց թողարկվել Կատալոնիայում 2013 թվականի սեպտեմբերի 21-ից։ Հուլիսի 17-ից թողարկվել է երկրորդ եթերաշրջանի առաջին դրվագը Իտալիայում Rai Gulp գեռուստաալիքով։ Ամեն օր ալիքով ցույց են տալիս երկուական դրվագներ։

Երրորդ եթերաշրջանը գտնվում է աշխատանքային փուլում։

## Սյուժե
### 1-ին եթերաշրջան
Բիզնես-լեդի մադամ «Ա»-ն փաստացի ամբողջությամբ վերահսկում է Էվերթոն քաղաքը։ Այնտեղ տեղ չկա սպորտի և բնության համար, բացառությամբ մի վայրի՝ Սփայքերֆիլդ քոլեջի։ Մադամ «Ա»-ն ցանկանում էր տիրանալ այդ տարածքին և հողին հավասարեցնել քոլեջը։ Մի քանի անհաջող փորձրից հետո, նա որոշում է սպանել քոլեջի սեփականատեր Արմոնդ Ալեային։ Սակայն Արմոնդը փրկվում է և թաքնվում։ Նա անգամ «կտակ» է թողնում, որտեղ ասվում է, որ նա, ով կհաղթի կանանց Արմոնդ Ալեայի վոլեյբոլի մրցաշրջանում, կստանա քոլեջի տարածքի սեփականության իրավունքը։ Մադամ «Ա»-ն թիմ և մարզիչ է վարձում՝ համոզված լինելով, որ իր թիմը կհաղթի մրցույթում։ Սակայն Լյութորը (Արմոնդի օգնականը) համոզում է իր հին ընկերոջը՝ Լակիին, սովորեցնել Բեթիին, Փաթիին, Վիկիին, Սյուզաննային, Աննա-Մարիային և Ջոյին (ով ավելի ուշ է միանում հնգյակին) խաղալ վոլեյբոլ։ Հետագայում նրանց հաջողվում է մասնակցել միցույթում, բայց եզրափակիչում պարտություն են կրում։ Արմոնդ Ալեան դուրս է գալիս և բացահայտում մադամ «Ա»-ին, որին ձերբակալում են, իսկ քոլեջը նմնում է իրենց տերերի սեփականության ներքո։

### 2-րդ եթերաշրջան․ Իրական ընկերության փնտրտուքներով
Սփայքերֆիլդ քոլեջի թանգարանից գողացվում է թանգարժեք քարերով մեդալյոնը։ Արմոնդ Ալեան իմանում է, որ եթե մեդալյոնը տեղադրեն Օլիմպիական բաժակի մեջ, հնարավոր է մեծ իշխանություն ստանալ։ Օլիմպիական բաժակի փնտրտուքներով, «Սփայք» թիմը և Լակին ուղևորվում են Անգլիա, որտեղ մասնակցում են Բրայդսթար քոլեջում կազմակերպված մրցաշրջանին։ «Սփայք»-ը հնարավորություն է ստանում կրկին մրցել «Վարդեր» թիմի հետ, որին պարտվել էր Ալեայի մրցաշրջանում։

## Կերպարներ
### Գլխավոր հերոսներ
**Ջոաննա «Ջո» Ռոբերթսոն**, խարիզմատիկ և էներգիայով լեցուն կերպար, երբեք չի հանձնվում, և, առանց վարանելու, օգնում է բոլորին։ Ծնողների՝ Էրիկ և Իզաբել Արրիագաների մահից հետո նա մեծացել է Էվերթոնի գետտոյում Ռինա տատիկի և Ջուլիո ու Ռամոն եղբայրների հետ։ Սիրահարված է Կարլսոնին։ Նրա սիրած գույնը կարմիրն է, հորոսկոպի նշանը՝ Առյուծը։

* **Վիկտորիա «Վիկի» Սիլվեսթրի**, կարգապահ, ճշտապահ և ենթարկվող։ Քոլեջում մի սենյակում ապրում է Սյուզաննայի հետ։ Նրա մայրը՝ Նիկոլ Սանդերսը թենիսիստուհի է, մինչդեռ հայրը՝ Ջեյմսը, ձիավարության նախկին չեմպիոն։ Սիրահարված է Ֆիլին։ Սիրելի գույնը մանուշակագույնն է, հորոսկոպի նշանը՝ Այծեղջյուր։
* **Էլիզաբեթ «Բեթի» Մոնրո**, սիրում է գրքեր, բանաստեղծություններ և կոմիքսներ։ Ապրում է ծնողների՝ գլխավոր հրշեջ Նաթանի և հանգիստ իռլանդական կնոջ՝ Գվենի հետ, ունի եղաբայր՝ Ադամը, ով սովորում է ոստիկանական ակադեմիայում։ Նա երազում է դառնալ գրող։ Սիրահարված է Մարկին։ Սիրելի գույնը կանաչն է, հորոսկոպի նշանը՝ Ձուկ։
* **Պատրիցիա «Փաթի» Տան Դենվեր**, աշխատասեր, սիրում է նորարարական տեխնոլոգիաները և մեծ կամքի տեր մարդ է։ Չի սիրում սխալվել, անցյալում շատ է խաղացել վոլեյբոլ։ Ծնվել և մեծացել է Սինգապուրում։ Աղջկա մայրը մահացել է, երբ նա եղել է յոթ տարեկան։ Հայրը՝ Չարլզ Ֆիթցփատրիկ Դենվերը, Միացյալ Ազգերի Կազմակերպության դեսպան է։ Նրա սիրելի գույնը կապույտն է։ Սիրահարված է Բրենթին։ Հորոսկոպի նշանը Կույսն է։
* **Սյուզաննա Բրենֆորդ**, ծույլ, մի փոքր ցրված, միշտ ուրախ ու դրական։ Սիրում է ուտել, քնել, տեսախաղեր խաղալ և հեռուստացույց նայել։ Ապրում է ծնողների՝ Քեվին և Լաուրա Քարթերների և քրոջ՝ Մարթայի հետ։ Սիրելի գույնը նարնջագույնն է, հորոսկոպի նշանը՝ Կարիճ։
* **Աննա Մարիա Լևիթ**, նրբաճաշակ։ Հայրը՝ Ռոջերը հարուստ բիզնեսմեն է, մայրը Ստելլա Արդակիսը։ Ունի երկու ավագ եղբայներ՝ Հյուն և Սթիվենը, ովքեր աշխատում են հոր արտադրամսերում։ Ունի ոսկե սիրտ և միշտ իր շրջապատի լավ կողմերն է տեսնում։ Երազում է ոճաբան դառնալ։ Սիրելի գույնը վարդագույնն է։ Սիրահարված է Ջուլիոյին։ Նրա հորոսկոպի նշանը Երկվորյակներն է։
* **Լակի**, մարզիչ, վոլեյբոլի նախկին չեմպիոն։ Վճռական, առատաձեռն և հեգնական։ Համոզված է սպորտի արժեքի մեջ և տանել չի կարողանում կեղտոտ խաղերը։ Սիրահարված է Գրեյսին։ Նրա հորոսկոպի նշանը Աղեղնավորն է։

### Այլ հերոսներ
* **Ջուլիո Ռոբերթսոն**, Ջոյի եղբայրը։ Նա թողել է պդրոցը, սիում է բասկետբոլ և մոտոցիկլետներ։ Նրա երազանքն է հայտնվել մրցավազքի աշխարհում։ Սիրահարված է Աննա Մարիային։ 
* **Կարլոս Մոնտերո**, ապրում է մոր՝ Ֆրանսիսկա Գրասիայի հետ։ Նա շատ ժամանակ է անցկացնում գետտոյում իր լավագույն ընկերոջ՝ Ջուլիոյի հետ և սիրում է սքեյթբորդներ։ Աշխատում է ավտոլվացման կետում, որպեսզի գումար վաստակի մորը բուժելու համար։ Սիրահարված է Ջոյին։
* **Մարկ**, ապրում է Էվերսթոն քաղաքի վերին ծայրամասում, սակայն նա իր կյանքի մեծ մասն անց է կացրել իր ծնողների նավում։ Սիրում է պոեզիան և աղջիկների շրջանում բավական հայտնի է։
* **Ֆիլիպ «Ֆիլ» Բարգեր**, զվարճալի և հեգնական, ունի երաժշտական ունակություններ։ Սիրահարված է Վիկտորիային։ Քույրը՝ Նադիան ապրում է Թել-ԱվիվուՄ
* **Ջասթին Քլարք**, ավազակախմբի առաջնորդ։ Սիրահարված է Իրինային։ Ունի քույր՝ Քեյթը, ով խաղում է «Վարդեր» թիմում
* **Իրինա Սքիներ**, «Վարդերի» առաջնորդը, չի սիրում անարդար խաղը։ Հանդիպում է Ջասթինի հետ։
* **Արմոնդ Ալեա**, «Սփայքերֆիլդ» քոլեջի սեփականատեր, հնէաբան է և հնագույն սպորտային հիշարժան իրերի հետազոտող։
* **Լյութոր**, «Սփայքերֆիլդ» քոլեջի սպորտային կառույցների պահակ։
* **Գրեյս Լոթոն**, «Սփայքերֆիլդ» քոլեջի պրոֆեսոր
* **Վիթո**, ծովի մոտ գտնվող *Vito’s* ռեստորանի սեփականատեր։
* **Ամալյա Գրափհոլ «Մադամ Ա»**,1-ին եթերաշրջանի գլխավոր անտագոնիստը, հայտնվում է նաև 2-րդ եթերաշրջանի վերջում։
* **«Մեթչ»**, «Վարդեր» թիմի մարզիչ։

### Հնչյունավորում
Հնչյունավորումը իրականացրել է Dea 5 srl առաջին եթերաշրջանի համար, իսկ երկրորդի համար՝ Edimedia srl։ Հնչյունավորման տնօրենը Ջուլիանո Սնատին է, նրա օգնականը՝ Եվա Կավակիոչչին։ Ներածական գրադրվագը գրվել է Ջովաննի Սերայի և Անժելո Փոջիի կողմից, և կատարել է Ջեննի Բին։

## Դրվագներ
### Առաջին եթերաշրջան (2010—2011 թվականներ)

### Երկրորդ եթերաշրջան (2014 թվական)

## Հեռուստատեսային հաղորդում
««Սփայթ» թիմ» մուլտսերիալը անգլիալեզու երկրներում հեռարձավում էր  Foothill Entertainment ընկերության կողմից, Հարավային Ամերիկայում՝ Rose Entertainment, Ռուսաստանում և ԱՊՀ երկրներում՝ «Мультимания» ալիքով և իսպանալեզու երկրներում՝ Ypsilon Entertainment։

## Գրքեր
Իտալիայում 2011 թվականին հրատարակվեցին Ֆաբրիցիո Լո Բիանկոյի գրած և Ֆաբի Էդիթորի խմբագրած «Սփայք» թիմի չորս գրքերն ու օրագիրը։ Գրքերը վաճառվեցին 2012 թվականին Բրազիլիայում Էդիթոր Ֆունդամենտո հրատարակչությունում։

* 

Գիրքը կազմված է վեց պատմություններից, որոնցում «Սփայք» թիմի խաղացողները համարվում են գլխավոր հերոսները։ Վիկտորիան պետք է համակերպվեր Սյուզաննայի հետ գժտությունը։ Ջոն ատելությամբ է նայում ավազակներին, որոնք ձեռք են առնում փոքրկ եղբորը՝ Ռամոնին։ Աննա Մարիան հիասթափված է․ քանի որ Մարկն ընտրել է Բեթիին, պարզվում է՝ շնորհիվ Ջուլիոյի օգնությամբ։ Փեթին փոխարինում է Ջոյին գեղեցկության սրահում, որպեսզի ապացուցի, որ նա լավագույնն է։ Բեթիին քնել է լողափում, երազում է դառնալ դետեկտիվ։ Սյուզաննա փչացնում է Ալֆա-հասարակության տոնը։

* 

Բարդույթներով երեխաների ուշադրության կենտրոնում գտնվող «Վիլլա Ռաշքին», հավանաբար, կփակվի պարտքերի պատճառով, եթե շաբաթվա ընթացքում հիփոթեքը չմարվի։ Մադամ «Ա»-ն կզավթի տարածքը, որպեսզի առևտրի կենտրոն կառուցի։ «Սփայք» թիմը որոշում է խաղալ Ալեայի՝ բարեգործական մրցաշարում միջոցներ հավաքելու նպատակով։ Չնայած ջանքերին՝ գումարը չբավականեցրեց, բայց Սազերլենդ ամուսինները՝ Ռաշքինի վաղեմի ընկերները, որոշում են օգնել, և, չնայած Մադամ «Ա»-ն ցանկանում է խանգարել Լակիին՝ գումարը բանկ տանելու ճանապարհին, «Սփայք» թիմի մարզիչը կատարում է բանկային փոխանցումը՝ փրկելով մանկատունը։

* 

Կազմված է հիմնական կերպարների պատմությունից և նկարագրությունից, խաղերով ու հետաքրքիր փաստերով։

* 

Գիրքը բաղկացած է վեց պատմությունից, որոնցում «Սփայք» թիմի խաղացողները գլխավոր հերոսներն են։ Վիկտորիան որոշում է այլևս չմասնակցել ձիարշավներին։ Ջոն փոխարինում է Ջուլիոյին։ Աննա Մարիան մասնակցում է «Նորաձևություն և բամբասանք»-ին։ Փաթին իր ծննդյան կապակցությամբ հանդիպում է հոր հետ։ Բեթը քաջություն է գտնում, որպեսզի համբուրի Մարկին։ Սյուզաննան ողբերգական հետևանքներ է տանում «Ֆասթ-Բուրգեր»-ում հանդիպումից հետո։

* 

Ալեայի մրցախաղից առաջ ընդմիջման ժամանակ Ջասթինը «Սփայք» թիմին կանչում է վոլեյբոլ խաղալ իր և ընկերների՝ «Վարդեր»-ի դեմ։ Չնայած վերջինների անարդար խաղին՝ «Սփայք» թիմը հաղթում է։

## Ծանոթագրություններ

## Արտաքին հղումներ
* 
* на rai.it
* Страница на raigulp.rai.it

Կատեգորիա:2011 հեռուստասերիալներ
Կատեգորիա:Արկածային հեռուստասերիալներ
Կատեգորիա:Կատակերգական հեռուստասերիալներ
Կատեգորիա:Մուլտսերիալներ ըստ երկրի